ועדת החוקה, חוק ומשפט, כנסת 19, פרוטוקול מספר 194, 2014-06-02 11:10

דוד רותם: (דבריו מתורגמים מעברית לצ'כית באמצעות המתורגמן דוד הרון).

דוד רותם: בוקר טוב.

דוד רותם: אנחנו שמחים לארח משלחת חשובה מצ'כיה.

דוד רותם: אנחנו זוכרים את התנהלותה של צ'כיה בזמן מלחמת השחרור של מדינת ישראל אז קיבלנו נשק וקיבלנו אימון של טייסים מהממשלה הצ'כית.

דוד רותם: אנחנו מודים לצ'כיה על תמיכתה במדינת ישראל בפורומים בין-לאומיים בשנים האחרונות ואנחנו מקווים שהתמיכה הזאת תימשך.

דוד רותם: אני חושב שהדיאלוג האסטרטגי במסגרת פורום צ'כיה-ישראל, הקתדרה על שם מסריק במרכז הבין-תחומי בהרצליה והקתדרה על שם הרצל באוניברסיטת מסריק בברנו מהווה שיתוף פעולה מדעי ואני חושב שזה יכול לתמוך בקשרים שבין שתי המדינות.

דוד רותם: אנחנו זוכרים שכאשר בנובמבר 2012 דובר באו"ם על מדינה פלשתינאית, צ'כיה הייתה המדינה האירופאית היחידה שהצביעה נגד.

דוד רותם: צ'כיה מגלה הבנה לאתגרים שישראל ניצבת בפניהם ואנחנו ערים לכך שהרצון ליישר קו עם העמדות של האיחוד האירופאי הולכות וגוברות גם בצ'כיה.

דוד רותם: אני מקווה שאתם כידידים אמיתיים של מדינת ישראל תמשיכו לתמוך במדיניותה של ממשלת ישראל ותמשיכו להבין ולגלות הבנה לאתגרים החמורים בפניהם אנחנו ניצבים.

דוד רותם: אנחנו מקווים שבהקדם ייקבע מועד למפגש הממשלות השלישי ואנחנו מקווים שהקשר בין המדינות ילך ויתחזק וכי התמיכה הצ'כית תלך ותגבר.

דוד רותם: אני מקווה שבכל הנושאים שנוגעים לחוקה חוק ומשפט נוכל ללמוד אחד מהשני ונוכל לקדם נושאים שחשובים לציבור כולו ובוודאי שחשובים למדינת ישראל ולצ'כיה.

דוד רותם: אני רוצה להתייחס לפעולות הוועדה הזאת.

דוד רותם: אנחנו עוברים על כל חוק לפני שהוא מגיע למליאת הכנסת כדי לבדוק ולאשר את החוקים האלה בשלב הראשוני שלהם.

<דוד הרון: אתם עוברים עליהם עוד לפני הקריאה הראשונה?

דוד רותם: עוד לפני הקריאה הטרומית.

דוד רותם: אנחנו בודקים הצעות חוק פרטיות וגם ממשלתיות.

דוד רותם: אנחנו מוסמכים לחוקק את חוקי היסוד של מדינת ישראל כי אנחנו בעצם הגוף המכונן כיום לחוקק חוקה אלא שיש בעיה והיא שקשה לנו להגיע להסכמות.

דוד רותם: משה, אתה רוצה להגיד משהו?

משה מזרחי: כן.

משה מזרחי: ברוכים הבאים.

משה מזרחי: אני שמח שמשלחת ידידותית מארץ ידידותית מבקרת אותנו כאן.

משה מזרחי: זה לא משהו שאנחנו מקלים בו ראש כאן במדינת ישראל.

משה מזרחי: יושב ראש הוועדה כבר דיבר על הקשר המאוד מיוחד שיש לנו עם צ'כיה.

דוד רותם: אני מוכרח לומר שהחותן והחותנת שלי נולדו בצ'כיה.

דוד רותם: ההורים של אשתי, שניהם נולדו בצ'כיה.

משה מזרחי: אם כן, יש לנו עכשיו גם סנטימנטים פוליטיים-מדיניים וגם סנטימנטים אישיים.

משה מזרחי: אני שמח שיש לנו כאן הרגשה משפחתית יחד אתכם.

משה מזרחי: אני חבר מפלגת העבודה שהמאפיין שלה הוא סוציאל-דמוקרט כמו המפלגה של אדוני.

משה מזרחי: יש בינינו עוד משהו משותף והוא שאני הייתי ניצב במשטרת ישראל ואני יודע שאדוני היה סגן המפקח הכללי של משטרת צ'כיה.

משה מזרחי: זאת עוד סיבה להרגיש טוב.

משה מזרחי: קולגה.

משה מזרחי: מקצוע מאוד חשוב.

משה מזרחי: אני רוצה לומר שלוועדה הזאת, ועדת החוקה חוק ומשפט הישראלית, יש אצלנו תפקיד חשוב מאין כמותו.

משה מזרחי: להיות דמוקרטיה במרחב גיאו-פוליטי מאוד קשה ועוין שנמצא תחת איום קיומי במשך 66 שנות קיום המדינה, גם ממדינות חוץ וגם טרור מאוד קשה ממנו סבלה המדינה ועדיין נמצאת תחת פוטנציאל האיום, מאוד קל במצבים קשים כאלה של התגוננות מול איום קיומי לשמור על האיזונים הנכונים של הדמוקרטיה.

משה מזרחי: במצבים כאלה, כדי להתגונן יש נטייה לעשות שימוש בכלים קצת קיצוניים אבל ראויים.

משה מזרחי: התפקיד המאוד חשוב של הוועדה הזאת וגם של הכנסת הוא להיות בלם, לאזן את הדברים ולשמור על הדמוקרטיה שלנו מכל משמר.

משה מזרחי: שלטון חוק ושמירה על אכיפת חוק שוויונית, כפי שאתה יודע מהתפקיד הקודם שלך, גם הם דגל שמורם כאן.

משה מזרחי: תודה רבה.

<מירוסלב אנטל: (דבריו מתורגמים מצ'כית לעברית על ידי המתורגמן דוד הורן).

<מירוסלב אנטל: בתחילת דבריי אני רוצה להודות על קבלת הפנים.

<מירוסלב אנטל: אני רוצה להודות על דבריכם החמים ואני רוצה להודות גם על כך שאתם לא רק עמיתים שלנו אלא גם חברים שלנו.

<מירוסלב אנטל: כך אנחנו רואים אתכם מהרגע הראשון שהגענו לכאן וכך אנחנו מרגישים.

<מירוסלב אנטל: אנחנו מאוד מעריכים זאת.

<מירוסלב אנטל: אמרתי קודם לכבוד היושב ראש שאני אשמח מאוד אם תבקרו אצלנו בפראג וכמה שיותר מהר, כך יותר טוב.

<מירוסלב אנטל: אגב, גם אנחנו מרגישים אליכם את אותה ידידות כפי שאנחנו חשים מכם.

<מירוסלב אנטל: בין היתר אני ועמיתי חברים בקבוצת ידידי ישראל בסנט הצ'כי.

<מירוסלב אנטל: אני אומר זאת כדי לומר שאתם יכולים לסמוך עלינו.

<מירוסלב אנטל: אנחנו נשמח להמשיך ולשתף פעולה גם ברמת העבודה וגם ברמה האישית.

<מירוסלב אנטל: אני יודע שיושב ראש הכנסת אמור לבקר בקרוב אצלנו בפראג ואני כבר עכשיו אומר לכם שהוא יתקבל בחום לא רק אצלנו בבית העליון של הפרלמנט הצ'כי אלא גם בבית התחתון אצל יושב ראש הבית התחתון של הפרלמנט הצ'כי.

<מירוסלב אנטל: מיד אחרי שאחזור לצ'כיה מביקור זה, אני אדבר עם יושב ראש הבית התחתון כמו גם עם יושב ראש הבית העליון של הפרלמנט הצ'כי ואני אדווח להם על הפגישה שלנו ועל האווירה בה הפגישה הזאת התנהלה ואומר להם שבעיני הכרחי ונחוץ ששני הצדדים, גם אנחנו וגם אתם, נלך אחד לקראת השני עד כמה שאפשר.

<מירוסלב אנטל: אתמול היו לנו פגישות במשרד לביטחון פנים ובמשרד החוץ ובסיום שתי הפגישות הבטחנו שאחרי שנחזור לצ'כיה ניצור קשר עם השרים המקבילים שלנו בצ'כיה כדי לזרז את העניינים כי יש כבר דברים ותחומים בהם עומדים לשתף פעולה.

<מירוסלב אנטל: ספציפית הנושאים שעומדים על הפרק הם שיתוף פעולה בתכניות להגנת עדים ונושאים שקשורים לחיקור דין.

<מירוסלב אנטל: כמובן שיתוף פעולה בתחומים האלה דורש חתימה על הסכמים רלוונטיים וההסכמים האלה בין היתר צריכים לעבור בוועדה שלנו כפי שהם עוברים בוועדה שלכם ואני אומר לכם שאצלנו ההסכמים האלה יעברו.

משה מזרחי: גם אצלנו.

<מירוסלב אנטל: תודה רבה.

< מירוסלב ננוטיל: (דבריו מתורגמים מצ'כית לעברית על ידי המתורגמן דוד הורן).

< מירוסלב ננוטיל: הזכרת את ישיבות הממשלה המשותפות.

< מירוסלב ננוטיל: ישיבה שלישית אמורה להתקיים כנראה בנובמבר או בדצמבר 2013 ואני רוצה לשאול אותך, כבוד היושב ראש, האם כבר עכשיו ישנם נושאים שאתה אולי רוצה להעלות כי ראש הממשלה שלנו, מר סובודקה, כבר עכשיו מתעניין בדברים שיכולים להיות רלוונטיים ויכולים לעניין אתכם.

< מירוסלב ננוטיל: אם יש כבר עכשיו נושאים שאתם רוצים לומר לנו כאן

< מירוסלב ננוטיל: או אחר כך למסור דרכנו לראש הממשלה שלנו, אנחנו כאן בשבילכם.

דוד רותם: אני חושב שהנושא של ההסכמים שבין האיחוד האירופאי ואיראן, הם נושאים שחשוב להשגיח עליהם.

<מירוסלב אנטל: תודה על ההצעה.

<מירוסלב אנטל: רשמתי לפניי ונעביר אותה הלאה.

<מירוסלב אנטל: אני רק יכול לומר שבאותה ישיבת ממשלה משותפת, זה לא יהיה רק עניין פורמלי כבר מהסיבה הפשוטה שיש רק שלוש מדינות אתן צ'כיה מקיימת את אותן ישיבות ממשלה משותפות וישראל היא אחת משלושת המדינות האלה.

<מירוסלב אנטל: קבלו ממני עוד ברכות לזכייתה של מכבי תל אביב ביורולינג השנה.

<מירוסלב אנטל: אני שחקן כדורסל לשעבר.

דוד רותם: זה לא הפורום הנכון.

משה מזרחי: לא.

משה מזרחי: תגיד לו שאנחנו מודים לו והמדינה כולה גאה בזה.

<מירוסלב ננוטיל: אם מותר לי להמשיך באותה נימה קצת קלילה, מסיבות ברורות וחדות, אנחנו לא סתם מדקלמים משהו, אנחנו נגד החזרת רמת הגולן לסוריה.

<מירוסלב ננוטיל: למה?

<מירוסלב ננוטיל: כי היין משם מצוין וחבל שהכרמים לא יישארו בידיכם.

משה מזרחי: אנחנו מאוד מודים לו על הגישה הזאת.

<מירוסלב אנטל: יישרתי את ההדורים בינינו בעניין של הפועל ומכבי.

< פאטרוק קונסר: אני רוצה להוסיף שאני עוקב אחרי המצב וההתפתחויות כאן באזור לאורך זמן ודעתי היא שהמצב הגיאו-פוליטי שלכם הוא לא קל וייחודי.

< פאטרוק קונסר: לכן הקהילה הבינלאומית צריכה כך להתייחס אליכם כי קל לראות שהמצב בו אתם נתונים הוא לא מצב פשוט ולא מצב סטנדרטי.

< פאטרוק קונסר: (היו"ר משה מזרחי)

משה מזרחי: אני מאוד שמח שהוא אומר את זה.

משה מזרחי: יש קולות באירופה שנשמעים קצת אחרת מכפי שהוא נשמע כאן.

משה מזרחי: מאוד חשוב לחזק את הקול שלו, להשאיר את הקול הצ'כי הזה שהיה מאוד ברור וחד עד אתמול ושיישאר כך גם עד מחר.

משה מזרחי: לפעמים קשה לנו להבין, אני לא רוצה לקרוא לזה, את הצביעות הבינלאומית.

משה מזרחי: הזכרת את סוריה ורמת הגולן, שם יש שלטון שטובח בבני עמו ועושה זאת כבר כמה שנים טובות, שלטון שהורס את הארץ שלו, טובח נשים וילדים בלי חשבון, מאות אלפים נהרגים שם, כולל אלפי ילדים, ואף אחד לא פוצה פה ומצפצף.

משה מזרחי: זה לא נורמלי שבמרחב מטר מהגבול עם ישראל, יש גיהינום לעם שלם.

משה מזרחי: אני רוצה לומר לכם שלמרות שסוריה נחשבת למדינה עוינת של ישראל, מדינת אויב, מטפלים כאן באופן פורמלי במאות פצועים קשים שמגיעים מסוריה.

משה מזרחי: תנועות נוער שלנו אוספים כאן מזון וביגוד בעשרות רבות של טונות שמועברים למחנות הפליטים בסוריה עצמה.

משה מזרחי: אנחנו כאן במקום המאוים תמידית, ואנחנו מסתכלים על איך העולם מסתכל ומצפה מאתנו, אולי בצדק כי אנחנו הדמוקרטיה היחידה פה באזור, בג'ונגל המדיני מסביבנו.

משה מזרחי: זה מצחיק שדווקא ממדינה דמוקרטית שמנסה לשמור בכל כוחה על האיזונים, כמו שאמרנו קודם, כנראה מצפים הרבה יותר מאשר מצפים ממשטרים מהם לא מצפים לכלום אלא מקבלים באופן טבעי שדברים כאלה קורים שם.

משה מזרחי: לכן אני מאוד מחשיב, גאה ומעריך את הקול המאוד ייחודי שיצא כלפינו מממשלת צ'כיה וממשרד החוץ שלה לאורך כל הזמן.

משה מזרחי: אם שאלת קודם איזה מסר להעביר לראש ממשלת צ'כיה, המסר הוא שישמור על הקו הזה כי הוא חשוב מאין כמותו.

<מירוסלב אנטל: אתה יכול לסמוך עלינו.

<מירוסלב אנטל: המסר הזה יועבר.

<מירוסלב אנטל: המזכירה שלנו רושמת כל מילה והדבר יועבר למשרד החוץ שלנו.

<מירוסלב אנטל: גם הממונה של השגרירות הצ'כית שהוא כרגע ראש השגרירות הצ'כית מהווה עוד הבטחה לכך שהדברים יועברו לכתובת הנכונה.

משה מזרחי: תודה רבה.

<מירוסלב ננוטיל: תגובה קצרה לדבריך.

<מירוסלב ננוטיל: קודם כל, אני רוצה לומר שנדמה לי שהעמדה של הציבור הרחב בצ'כיה נשארת ללא שינוי.

<מירוסלב ננוטיל: העם הצ'כי ברובו תומך בכם.

<מירוסלב ננוטיל: אני מניח שהחששות שלך נובעים מכמה התבטאויות ראשוניות של שר החוץ החדש שלנו.

<מירוסלב ננוטיל: צריך כמובן להתייחס לזה ברצינות אבל לדעתי הקו המדיני של צ'כיה לא עומד להשתנות באופן מהותי.

<מירוסלב ננוטיל: אני אומר זאת למרות שאני לא מומחה למדיניות החוץ.

<מירוסלב ננוטיל: אני כן רוצה לומר שאני חושב שכדאי מאוד שתיפגשו עם שר החוץ הצ'כי, הן במסגרת הישיבה המשותפת של שתי הממשלות והן בביקורו בישראל, הוא היה אמור לבוא לישראל, תנסו אפילו לא לשכנע אותו אלא רק להציג בפניו את הדברים כמו שאתם מציגים אותם או כפי שהוצגו בפנינו אתמול למשל, כדי שגם הוא יראה את הדברים בראייה קצת יותר רחבה.

<מירוסלב ננוטיל: אני יכול לומר כבר עכשיו שאותן התבטאויות היו התבטאויות ראשונות ואני חושב שכבר עכשיו הוא מתחיל להבין שהדברים הם לא עד כדי כך כפי שהוא חשב בהתחלה.

<קארל פצורק: אני רוצה עוד לציין שהקשרים בינינו הם באמת רבים למרות שלא תמיד הכמות היא דווקא ההבטחה של האיחוד.

<קארל פצורק: הנשיא שלנו ביקר כאן

<קארל פצורק: בשנה שעברה בליווי של שני שרי ממשלה והשנה היה כאן ראש הממשלה בהלווייתו של אריק שרון וזה עוד לפני שתתקיים הישיבה המשותפת של הממשלות שלנו.

<קארל פצורק: לזמן הקרוב מתוכנן ביקור של אביגדור ליברמן בצ'כיה שיתקיים ב-1 ביולי ובאמצע ספטמבר אמור לבקר בפראג יושב ראש הכנסת ואחר כך שר החוץ הצ'כי יגיע לכאן.

משה מזרחי: אי אפשר לבקש יותר.

משה מזרחי: אתה צודק.

<קארל פצורק: כל זה נאמר כי יש על מה לדבר.

<מירוסלב אנטל: היחידים שנשארים בחוץ אלה אתם.

<מירוסלב אנטל: יש לכם חודשיים לעבוד.

משה מזרחי: תודה על ההזמנה.

משה מזרחי: אולי נפתיע.

משה מזרחי: (היו"ר דוד רותם)

דוד רותם: אנחנו נשמח מאוד אבל אנחנו צריכים שהיושב ראש יחליט את מי הוא לוקח אתו.

דוד רותם: היושב ראש נוסע לצ'כיה.

משה מזרחי: גם שר החוץ, ראש המפלגה שלך נוסע.

משה מזרחי: גם הוא יכול לקחת אותך.

דוד רותם: הוא לא יכול לקחת אותי.

<מירוסלב אנטל: אם צריך שאני אשלח הזמנה רשמית, אני אשלח אותה ואם החתימה שלי על ההזמנה תספיק, אני אחתום.

<מירוסלב אנטל: אם צריך חתימה של יושב ראש הבית העליון, תקבלו מכתב הזמנה עם חתימתו של היושב ראש.

דוד רותם: ליושב ראש הכנסת.

<דוד הרון: שישלחו את זה ליושב ראש הכנסת?

דוד רותם: כן.

<מירוסלב אנטל: סוכם.

<מירוסלב אנטל: אנחנו חייבים להמשיך להיפגש באופן תדיר יותר ובין היתר כדי להחליף דעות על ענייני ספורט ולברר מי אוהד את מי.

דוד רותם: זה חשוב.

משה מזרחי: אולי נארגן משחק כדורגל בין שתי הוועדות.

<מירוסלב אנטל: תודה רבה.

<מירוסלב אנטל: להתראות בפראג היפה.

<מירוסלב אנטל: <

דוד רותם: מאוד יפה.

דוד רותם: תודה רבה.